b'\n_START_ARTICLE_\nOmroep MAX\n_START_SECTION_\nNederlandsk kringkasting\n_START_PARAGRAPH_\nAllmennkringkasting i Nederland\xc2\xa0har en annen struktur og organisasjonsform enn de fleste andre land i Europa. Landets\xc2\xa0allmennkringkasting\xc2\xa0innen\xc2\xa0radio\xc2\xa0og\xc2\xa0fjernsynbest\xc3\xa5r av en rekke kringkastingsselskaper som i fellesskap leverer programmer og sendinger til landets riksdekkende tv- og radiokanaler. Kringkasterne koordineres og administreres av organisasjonen\xc2\xa0Nederlandse Publieke Omroep\xc2\xa0(NPO). Nederlandsk medielovgivning regulerer fordelingen av sendetid og ressurser mellom de ulike selskapene._NEWLINE_Utdypende artikkel: Allmennkringkasting i Nederland\n_START_SECTION_\nOm selskapet\n_START_PARAGRAPH_\nOmroep MAX ble grunnlagt av Jan Slagter h\xc3\xb8sten 2002 og startet kringkasting l\xc3\xb8rdag 3. september 2005 p\xc3\xa5 b\xc3\xa5de radio og fjernsyn. Kringkasteren driver ikke noen egen tv- eller radiokanal, men produserer i stedet programmer til allmennkringkasteren NPOs kanaler. MAX produserer programmer innen kultur, opplysning og utdanning for seere og lyttere over 50 \xc3\xa5r._NEWLINE_Navnet MAX ble valgt fordi selskapet mener eldre har \xc2\xabmer kunnskap\xc2\xbb, mer \xc2\xabbevissthet rundt normer og verdier\xc2\xbb og \xc2\xabmaksimal livserfaring som gj\xc3\xb8r dem spesielle\xc2\xbb.'